
ANUNȚ  CONCURS

Spitalul Municipal Aiud,  în conformitate cu prevederile Hotărârii Guvernului   nr.1336 / 2022 pentru aprobarea Regulamentului–cadru privind organizarea și dezvoltarea carierei personalului contractual din sectorul bugetar plătit din fonduri publice,  organizează concurs pentru ocuparea, unui post vacant de:
· Kinetoterapeut, funcție contractuală de execuție, perioadă nedeterminată, normă întreagă, în cadrul Compartimentului Neurologie.

CONDIȚII GENERALE DE PARTICIPARE:
Poate ocupa un post vacant sau temporar vacant, persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

     a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

     b) cunoaște limba română, scris și vorbit;
     c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

     d) are o stare de sănătate corespunzătoare postului pentru care candidează, atesta pe baza adeverinței medicale care să ateste starea de sănătate corespunzătoare, eliberată de către de către unitățile sanitare abilitate cu cel mult 6 luni anterior derulării concursului;    
    e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
     f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

     g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

     h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) .

 Condiții specifice de participare:

* diploma de licență în specialitate;
* vechime în specialitate – 6 luni.
Pentru înscrierea la concurs, candidații vor depune un dosar care va cuprinde următoarele documente:

a) formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice; 
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d)  copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală  care să ateste starea de sănătate corespunzătoare, eliberată de către  medicul de familie al candidatului sau de  către unitățile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.

     
Documentele prevăzute la  lit. f) și h) sunt valabile 6 luni și se depun la dosar în termen de valabilitate.

Modelul orientativ al adeverinței menționate la lit. e) este prevăzut în anexa nr. 3, din H.G. nr. 1336/2002.
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.
Copiile de pe actele prevăzute la alin. (2) lit. b), c), d) și e), precum și copia certificatului de încadrare într-un grad de handicap prevăzut la alin. (6) se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
       Nu se admit completări ulterioare termenului de depunere , dosarele incomplete vor fi respinse.
Concursul pentru ocuparea  posturilor vacante de kinetoterapeut constă în următoarele etape:

     a) selecția dosarelor de înscriere
     b) proba scrisă;

     c) proba practică.
Se pot prezenta la următoarea etapă numai candidații declarați admiși la etapa precedentă.

Tematica și bibliografia de concurs:
1. Tudor Sbenghe, Mihai Berteanu, Simona Elena Săvulescu – Kinetologie, Editura Medicală, București, 2019
· Amplitudinea de mișcare (pag. 116-124)

· Evaluarea limitării de mișcare (pag. 125-128)

· Modalități practice de refacere a amplitudinii de mișcare (pag. 128-142)

· Testarea forței musulare + bilanț (pag. 174-177, pag. 407-408)

· Metode și tehnici de creștere a forței musculare  (pag. 185-198)

· Incoordonarea și refacerea coordonării (pag. 338-343)

· Testarea echilibrului (pag. 352-354)

· Recuperarea echilibrului (pag. 355-358)

· Evaluarea  mersului (pag. 479-488)

· Antrenamentul la efort (exercițiul aerobic în asistența medicală, pag. 610-615) 
· Obiective de bază în kinetologie (pag. 770-771)

· Tehnici de facilitare neuroproprioceptivă FNP- metoda Kabat și Bobath
2. Jaroslav Kiss – Fizioterapie și recuperare medicală, Editura Medicală, București, 2007

· Tratament fizical-kinetic și recuperator în sindromul lombosciatic (Școala Spatelui și Program Williams, pag. 113-118)

· Sindromul de neuron motor periferic, obiectivele tratamentului fizical-kinetic (pag. 177-180)

· Sindromul neuron motor central, aspecte semiologice (pag. 208-216)

· Tratamentul fizical-kinetic și recuperator în sindroame paraplegice (pag. 270-274)

· Tratamentul fizical-kinetic și recuperator în scleroza multiplă  și Boala Parkinson (pag. 275-280)
3. Ioan Onac – Masaj medical, Editura Medicală, Cluj-Napoca, 2009

· Masajul: definiție + efecte generale ale masajului (pag. 41, 52-53)

· Procedee principale de masaj (pag. 64-84)

· Proceduri secundare de masaj (pag. 85-92).

CALENDARUL DE DESFĂȘURARE A CONCURSULUI:
	Activitate
	Data

	Publicarea anunțului
	21.09.2026

	Perioada de depunere a dosarelor de concurs
	21.09.2026-05.10.2026, ora 14.00

	Selecţia dosarelor 
	06.10.2026

	Afișarea rezultatelor 
	07.10.2026, ora 12:00

	Depunerea contestaţiilor privind rezultatul selecţiei dosarelor 
	08.10.2026, ora 12:00

	Afişarea rezultatului soluţionării contestaţiilor la selecţia dosarelor 
	09.10.2026

	Desfășurarea probei scrise
	14.10.2026, ora 10:00

	Afisarea rezultatelor la probă scrisă
	15.10.2026, ora 12:00

	Depunerea contestaţiilor privind rezultatele probei scrise
	16.10.2026, ora 12:00

	Afişarea rezultatului soluţionării contestaţiilor la proba scrisă
	19.10.2026

	Desfășurarea probei practice
	21.10.2026, ora 10:00

	Afisarea rezultatelor la probă clinică
	22.10.2026, ora 12:00

	Depunerea contestaţiilor privind rezultatele probei clinice
	23.10.2026, ora 12:00

	Afişarea rezultatului soluţionării contestaţiilor la proba clinică
	26.10.2026

	Afişarea rezultatului final 
	27.10.2026


Înscrierile se fac în termen de 10 zile lucrătoare de la data afișării anunțului. 

Rezultatele selecționării dosarelor de înscriere, cu mențiunea „admis” sau „respins”, se vor afişa la avizierul şi pe site-ul spitalului în data de 06.10.2026.

 Comunicarea rezultatelor la fiecare probă a concursului se va face prin specificarea punctajului final al fiecărui candidat și a mențiunii ”admis” sau ”respins”, prin afișarea la sediul spitalului și pe pagina de internet, în termen de maximum o zi lucrătoare de la data finalizării probei. 

Se pot prezenta la următoarea etapă numai candidaţii declaraţi admişi la etapa precedentă. 

Rezultatele finale se afișează la sediul spitalului precum și pe pagina de internet, prin specificarea punctajului final al fiecărui candidat și a mențiunii ”admis” sau ”respins”. 

Formularul de înscriere, tematica și bibliografia pot fi descărcate  de pe site-ul spitalului www.spitalaiud.ro – secțiunea Carieră.

În vederea participării la concurs, dosarele se vor depune în volum complet și personal, până la data de 05.10.2026 ora 14.00, la Serviciul Runos Juridic Administrativ al Spitalului Municipal Aiud, str. Spitalului nr. 2.

        Relații suplimentare se pot obține la Serviciul Runos Juridic Administrativ al Spitalului Municipal Aiud  la tel. 0258861816 / interior 162.

